
EX  FLUIDIS  IMPONDERABILIBUS  DICTIS, 

QU^ENAM  AUXILIA  THERAPEUTICA? 


PROOEMIUM. 


Fluida  imponderabilia,  quoad  applicationes  therapeuticas,  jam 
a multis  amplissimisque  viris  sigillatim  et  fuse  tractata  fuerunt, 
et  de  unoquoque  impleta  sunt  volumina.  Paucorum  dierum  spa- 
tio , thesim , quam  tanti  ponderis  materia  postulavisset , exarare 
impossibile  fuisset;  et  vero  cancellos  mihi  circumdedi , et,  minu- 
tissima argumentatione  consectaturus  , intra  fines  capitum  maxi- 
me eminentium  cessi.  Calorici,  luminis  nec  non  fluidi  electrici 
generales  primum  , postea  therapeuticas  proprietates  deinceps 
exposui,  casusque  pathologicos,  in  quibus  haec  fluida  fructuose  ad- 
hibita fuisse  videntur,  quam  accuratissime  potui,  pro  terminis 
constitutis,  indicavi. Posthaec  acupuncturae,  cum  ejus  actio  a plu- 
rimis nostri  aevi  ad  electricitatem  referatur,  effectus  ponderavi, 
et  tandem  illius  praecipuos  et  felice  exitu  comprobatos  usus  ad- 
notavi.  Magnetem , id  est  armaturas  magneticas,  ad  nervosos  af- 
fectus ardenter  aliquandiu  jactatas  , in  praesens  autem  obsoletas , 
silentio  praetermisi  ; item  de  perkinismo  cujus  efficientiam  alii  in 
fluidum  electricum  detractum , alii  in  nimiam  animi  elationem 
conferunt,  et  cujus  praesertim  usurpatio  oblivione  jam  exstingui- 
tur. Quoad  fluidum  magneticum  animale  dictum , aliis  vere  exis- 
tens , aliis  merae  praestigiae  habitum,  cum  mihi  forent  majoris 

momenti  sat  multa  , quin  imo  et  nimia  perpensanda , de  illo  ser- 
monem aeque  abstinui. 

Denique,  ut  omnia  quae  objici  possunt  quantum  in  me  est  an- 
teoccupem  , hic  praemonebo  machinae  electricae,  leydensis  lagenae 
voltaicaeque  pilae  descriptiones  et  theoreticas  consulto  fuisse  si- 
lentio praeteritas  ; haec  enim  meis  competitoribus  plane  cognita 
arbitratus  sum  , et  usuum  therapeuticorum  explanationem  ins- 
trumentis exponendis  potiorem  habui. 

DE  FLUIDIS  IMPONDERABILIBUS. 

Inter  corpora  naturae  alia  imponderabilia  , alia  ponderabilia 
sunt.  Priora , de  quibus  hic  agendum , fluida  dicta  imponderabi- 
lia , abundanter  et  universe  sparsa  existunt , atque  in  posteriora 
vim  ingentissimam  exercent.  Eorum  imponderabilitate  impulsi , 
physici  quidam  illa  habuere  dubia , plerique  vero  agnoscunt ; 
etenim  illorum  existentia  explicatio  phaenomenorum  quae  prae- 
bent facilior  evadit.  Haec  fluida  , numero  tria  , sunt  Caloricum  , 
Lumen  et  Fluidum  electricum.  Olim  praeterea  annumerabantur 
fluidum  galvanicumnec  non  fl.  magneticum;  hodie  vero  illa  elec- 
trici fluidi  modos  mere  varios  esse  fere  omnes  consentiunt. 

CAPUT  I. 

DE  CALORICO. 

§ I.  De  Calorici  generaiim  spectati  proprietatibus. 

Caloricum  fluidum  est  subtilissimum  , omnibus  naturae  corpo- 
ribus conjunctum  , radiate  se  movens  quando  liberum.  Si  corpo- 
ribus accumulatum  , illa  plus  minus  dilatat ; nostris  organis  ad- 
motum , hanc  sensationem  procreat  quam  vocant  calorem  ; et,  si 
contra  detrahatur , inversa  phaenomena  , nempe  contractio  et 
frigoris  sensatio,  adsunt. 

I.  De  calorico  radiante.  — Caloricum  , corpore  calido  emis- 
sum , radiis  rectis  et  reflexilibus  progredi , speculorum  paraboli- 
conrni  experimento  clare  comprobatur  (Orfila,  Elemens  de 
chimie  ). 

II.  De  dilatatione  corporum.  — Corpora  calorico  accumulato 
dilatantur,  id  est,  moleculis  distentis  ampliora  fiunt.  Istam  dila- 
tationem multa  patefaciunt , v.  g.  P.  Kirwan  (1785)  experimenta 
de  pondere  specifico  variis  temperiebus  , et  alia  recentiora  om- 
nibus adeo  cognita,  ut  ea  revocare  necessarium  non  sit  (Orfila, 
loco  citato  ).  Haec  calorici  proprietas  attractioni  contraria  est,  et 
consensu  earum  virium  soliditas,  liquiditas  gazeilasque  corporum 
pendent.  Verum  cuncta  naturae  corpora,  eaedem  temperiei  sub- 
jecta , calorico  non  aequali  modo  dilatantur.  Solidorum  et  liqui- 
dorum dilatatio,  pro  illorum  natura  et  pro  caloris  gradu,  varia 
perspicitur.  Gaz  contra  et  vapores,  DD.  Gay-Lussac  et  Dalton 
experientibus  , eadem  temperie  et  singulo  gradu  aequaliter  dila- 
tantur, quod  recens  a DD.  Dulong  et  Petit  confirmatum  est. 

III.  De  calorici  aestimatione.  — Quo  magis  corporibus  accu- 
mulatur caloricum , eo  magis  accrescit  eorum  calor.  Gradus  hu- 
jusce  caloris  aestimationis  capax  dicitur  temperies , et,  cum  ad- 
modum variari  possit , instrumenta  quaedam , nomine  thermo- 
metra  et  pyrometra  , ad  illum  explorandum  adhibentur , inter 
quae  praecipua  therm.  centigradum,  therm.  Fahrenheit,  therm. 
Reaumur,  therm.  Delisle , therm.  Leslie  , pyrom.  Wedgwood, 
pyrom.  Lavoisier  et  de  Laplace , pyrom.  D.  Brongniart. 

IV.  De  conduciibilitaie  corporum  quoad  caloricum.  — Omnia 
corpora  calorico  permeantur ; ista  vero  proprietas , cui  nomen 
conductibilitas , in  illis  perdiversa  est.  Inter  solida,  aha,  v.  g. 
metalla , etc. , conductores  dicta  , illud  fluidum  quoquoversus 
facillime  transmittunt ; alia , ut  puta  lignum , vitrum , resinae , etc. , 
minore  conductibilitate  gaudent.  Ea  proprietas  in  liquidis  im- 
perfecta, et  in  gaz  minima  detegitur.  Praeterea  corporum  con- 
ductibilitas proprietatibus  physicis  modificata  apparet ; etenim 

solida,  albo  colore  et  expolita,  radios  calorificos  reflectuntur 
et  non  nisi  lente  calescunt ; eadem  contra  , si  nigra  et  rugosa  sit 
superficies , caloricum  expedite  absorbent  ; unde  concluditur  : 
quo  plus  facultas  corporum  reflectens  adaugetur , eo  plus  facultas 
eorum  absorbens  imminuitur , et  vice  versa.  Quod  ad  refrigera- 
tionem attinet,  item  de  facultate  eorum  emittente  habita  ratione 
facultatis  reflectentis. 

V.  De  capacitate  corporum  quoad  caloricum.  — Duo  corpora , 
natura  diversa,  pondere  aequali,  simul  aqua  bulliente  calefacta, 
eamdem  temperiem  mox  nanciscuntur.  Quantitas  vero  calorici 
quolibet  seorsum  in  eo  experimento  absumta  dispar  est ; haec 
dissimilis  calorici  quantitas , singulo  quoque  corpore  requisita , 
caloricum  specificum  vocatur.  Variis  instrumentis  , nempe  calo- 
rimetro  Lavoisier  et  de  Laplace,  calorim.  Rumford,  etc. , capa- 
citas corporum  quoad  caloricum  investigata , pro  natura  et  statu 
horum  corporum,  et,  in  quibusdam,  pro  temperie,  a physicis 
diversa  reperta  fuit. 

VI.  De  calorici  fontibus. — Caloricum  oritur  : i°.  a sole , cujus 
in  radiis  luminosis  semper  existit ; i°.  a compressione  corporum  - 
quod  probat  ignis  silice  percusso  elicitus  ; 3°.  a corporum  unione 
intima  , ut  fit  in  combustione  ligni  aliarumque  combustioni  ob- 
noxiarum substantiarum. 

VII.  De  frigore.  — Sensatio  detractione  calorici  procreata 
frigus  appellatur.  Illam  physici  quidam  fluidi  peculiaris  , quod 
frigorificum  vocant , consectariam  habent.  Sed  isto  fluido  non 

opus  est,  cum  omnia  phaenomena  calorico  detracto  explicari  pos- 
sint ( Orfila  , loco  citato ). 

Ni  physiologicae  digressioni  obstarent , et  cancelli  circumdati 
et  ipsum  mere  therapeuticum  propositum  , hic  sane  locus  esset 
laudandi  phaenomena  caloris,  intra  viventia  entia  producta , quae 
prof.  Pelletan  nuperrime  exposuit,  calorici  nimirum  trans  organa 
plus  minus  rapidi  profluentes  , existentia  quorum  maximi  est  mo- 
menti. Accurata  enim  a perpensatione  horum  profluentium  peru- 

iiles,  tum  ad  physiologiam,  tum  ad  pathologiam  rationemque 
medendi,  applicationes  manare  possunt , quod  apprime  paucis 
exemplis  demonstravit.  Si  vero,  ad  enarranda  singula  quae  de  his 
scripsit,  spatium  mihi  desit,  ea  vixdum  a me  indicata,  occasione 
data  , argumentatione  dilucidare  aggrediar. 

§ II.  De  Calorici  therapeuticis  proprietatibus. 

Si  ad  corpora  spectemus  in  nos  agentia  , quatenus  e temperie 
illorum  proprietates  pendeant,  et  ad  morbos  debellandos  inde 
inservire  possint , caloricum  semper  inter  excitantia  recensen- 
dum , actionemque  horum  corporum  pro  eorum  nostraque  tem- 
perie variari  memoremus.  Etenim  et  accumulatione  et  detractione 
calorici  agere  queunt.  Calor  non  delens,  immediate,  frigusque  tor- 
pore non  afficiens,  reactione  excitata,  aeque  excitant  et  stimulant ; 
quorum  effectuum  fines  , pro  hominibus,  pro  amplitudine  su- 
perficierum  quibus  applicantur,  pro  sensibilitate  propria  sympa- 
thicisque  relationibus  organorum,  ctc. , variae  deprehenduntur. 

Frequentius  usurpatur  in  therapeutica  , sive  intus  , sive 
extrinsecus , caloricum.  Si  intus  , potuum  et  ciborum  nec 
non  enematum  et  injectionum  ope  introducitur.  Pharmaco- 
rum ad  usum  internum  destinatorum  , pro  exitu  immediato 
appetito  , temperies  aptanda  est.  Sic,  ad  irritationem  localem  ge- 
neralemve  potibus  frigidis  anteponuntur  potus  tepidi  qui , cali- 
diores ministrati , malum  ingravarent.  Contra,  in  acutis  febribus  , 
stipatis  calore  mordace  , acri , tangentem  manum  urente  , potus 
frigidi  subministrantur , quod  quidem  aegrotantium  appetentiae 
consentaneum  est.  Liquida  gelida , ut  puta  ad  gradum  o thermo- 
metri  centigr.  devecta  , vomitiones  spasmodicas  inhibent  , dum 
leviter  calentia  et  copiose  ingesta  vomitum  cient ; si  calidiora  , 
rursus  mutatur  illorum  actio,  tonica  fiunt  et  quidem  antiemetica. 
Tandem  potus  frigidi  lotium  , fervidi  sudorem  citant.  Sed  de  his 
multa  satis , et  ad  usum  calorici  externum  transeamus. 

Illius  actioni  si  totius  corporis  surperficies  submittitur  , v.  g. 
quando  in  laconico  ad  75°.  -j*  o thermom.  centigi4.  calefacto  re- 
ponitur aeger  , urens  doloris  sensus  plurimis  partibus,  et  praeser- 
tim papillis,  palpebris  naribusque  percipitur;  tumescit  cutis  et 
erubet,  ejusque  accrescit  calor ; crebrescit  pulsus,  intervenit  ge- 
neralis anxietas,  magis  aut  minus  aegre  trahitur  spiritus;  sudor 
adest  ; calor  adaugetur;  sititur  ; turget  vultus  , prominent  oculi; 
tandem  hisce  symptomatibus  cephalalgia  , vertigines  et  quidem 
syncope  interdum  sese  adjungunt.  Si  cui  parti  solum  applicatur 
caloricum  , rubcfactionem , vesicationem  vel  escharificationem 
producere  potest. Nunc  casus  varios  perpendamus  in  quibus  thera- 
peutica caloricum  his  modis  adhibet. 

Quando  excitanda  sunt  systema  cutaneum  et  subjacentia,  aut 
quando  instituenda  est  rubefactio  , modus  agendi  pro  latitudine 
superficiei  calorico  subjiciendae  variat.  Si  diffusae  partes  , radiis 
solaribus  .,  llammis  e substantiis  ardentibus  , arenalione  vel  cali- 
dario, pro  circumstantiis  utendum  erit.  Usurpatur  haec  medicatio 
ad  affectiones  systematis  lymphatici  chronicas , ex.  gr.  anasar- 
cam , scrophulas,  tabem  mesentericam.  Insolatio  ad  ulcera  vetera 
curanda  pariter  utilis  visa  fuit  (Faure). 

Si  contra  partes  circumscriptio , radiis  solaribus  lente  vitrea 
concenlralis , sive  pruna  aut  ferro  candente  ad  partem  propius 
admotis  utendum  est. 

I.  Primus  inter  hos  modos,  nempe  radiorum  solarium  concentra- 
tio, ad  curationem  ulcerum  atonicorum  laudatur  a DD.  Lapeyre 
et  Lecomte.  Sed  prof,  Marjolin  istam  cauterisandi  rationem  , 
ex  qua  dolor  ferme  intolerandus  prodit , penitus  negligendam 
existimat.  Observavit  enim,  innosodochio  dicto Salpetricre , quam- 
dam adolescenlulam  cujus  nasum  totum  genasque  partim  ulcus 
herpeticum  exederat  ; atqui  morbus  initium  duxerat  ab  exigua 
impetigine  quam  pluries  hoc  cauterisationis  modo  curare  tenta- 
verant. 


II.  Secundus,  id  est  pruna,  saltem  semel  in  die  , alternis  vicibus 
admota  ad  organum  dolens  , donec  calorem  absque  adustione 
non  diutius  sustineat  aeger  , tiimque  remota,  ad  perniones  vulgo 
usurpatur.  D.  Faurc  hanc  calorici  applicandi  rationem  prospero 
eventu  adhibuit  ad  ulcera  vetcriora,  ad  quamdam  glandulae  mam- 
mariae intumesccntiam  quam  cancrum  occultum  dicit , ad  impe- 
tiginem , contusiones  , ecchymoses , erysipelatosos  affectus  va- 
rios , anthracem  , etc. 

III.  Tertius,  videlicet  ferrum  candens  , cauterium  objectivum 
dictum  , supradicto  merito  anteponitur,  quod,  ait  D.  Percy  (*r- 
rotechnie  chirurgicale  ) , ferrum  calorem  servat  et  aequaliter  cal- 
facit , dum  contra  prunae,  cito  exstinctae,  irregulariter  agunt  fre- 
quenterque  renovandae  sunt.  Ad  hanc  cauterisationem  adhibetur 
cauterium  seu  nummularium  seu  octogonum  , candens  , quod  , 
primum  quinque  aut  sex  pollicibus  parte  aegrota  distans,  ad  illam 
paulatim  admovetur  , ut  jam  de  pruna  dixi. 

Hyppocrates  , Ruland  ( Curat,  empiric,  ) , Manget  ( Biblioth. 
pract.  ) fluxum  haemorrhoidalem  immoderatum  , et  Thomas 
Willis  epistaxim  pervehementem  sic  represserunt.  Practici  qui- 
dam ad  prolapsus  uteri  et  recti  , nec  non  ad  herniarum  incarce- 
ralionem  ea  ratione  haud  incassum  usi  sunt  ( Percy , loco  citato ), 
quod  Pxoderic  ( de  morb.  mulier. ) ad  pavorem  refert , quando  , 
de  utero  dicens,  scribit:  « Praestat  cauterium  actuale,  ignitum 
» manu  ostentare  , ac  simulet  medicus  vel  obstetrix  velle  pariem 
» tangere  ; ita  enim  natura  retrahitur , et  cum  ea  uterus  ipse.  » 
D.  Percy  quaedam  ulcera , tum  fungosa , tum  scrophulosa  aut 
scorbutica,  hac  cauterisatione  curavit,  illiusque  in  tumoribus  in- 
dolentibus  , glandulosis  affectionibus  congestionibusque  lym- 
phaticis , ut  tutior  fiat  topicorum  effectus  , usum  praecipit. 

Hucusque  caloricum  vidimus  tonicorum  et  excitantium  more 
agens  , structura  partium  organica  nequaquam  immutata.  Sed 
cum  ex  ejus  applicatione  vesicatio  escharificatiove  oritur , 

consectaria  complicantur,  et  distinguenda  sunt  locale  effectum  ir- 
ritatioque comitans  ab  effectu  tonico  qui  vicinas  ad  partes  propa- 
gatur et  illarum  actiones  modificatur. 

Si  vesicatio  instituenda , quod  tunc  requiritur  , cum  citissima 
excitatio  necessaria  est , v.  g.  in  febribus  gravissimis  magna  vi- 
rium prostratione  stipatis  , in  syncopis  diuturnioribus , metasta- 
sibus rheumaticis  arthriticisque  in  cor  et  cerebrum  , veternis  , 
quibusdam  repentinis  ac  vehementissimis  haemorrhagiis  , etc. , 
caloricum  vulgo  adhibetur  aquae  bullientis  auxilio  , quae  primo 
contactu  vesicationem  producit , et  cujus  auctioni  fines  aliquo 
modo  imponendae  sunt. 

Si  escharificatio  tentatur , aut  momentanea  aut  lenta  cauteri- 
satione  effici  potest.  Priore  in  casu  , cauterio  actuali , in  poste- 
riore moxa  utendum  est. 

Cauterium  actuale  dicitur  instrumentum  metallicum  , desti- 
natum ad  comburendas  sive  calefaciendas  partes  quibus  imme- 
diate medialeve  apponitur.  Caeterum  cauterisalio  actualis  imme- 
diata omnibus  solidis  corporibus  ardentibus  , si  quod  opus  esset  , 
efficeretur.  Nunc  metallis  solummodo  , scilicet  ferro  , chalybe  et 
satius  quidem  cupro  constant  cauteria.  Species  sex  a D.  Percy 
(loco  citato)  describuntur  et  praecipiuntur,  nempe  caut.  cylin- 
dricum , caut.  conicum  , caut.  cultellare  , caut.  nummularium  , 
caut.  octogonum  et  caut.  circulare,  quibus  caut.  olivare  perite 
addidit  prof.  Roux,  simul  atque  in  locum  octogoni  nec  non  num- 
mularii cauterium  unicum  subdidit.  Praeterea  sunt  alia  cauteria 
ad  quaedam  orgapa  aptata  , et  tandem , ut  modo  dixi  , si  necessi- 
tas urget,  corpus  quodcunque  metallicum  cauterisationis  instru- 
mentum fieri  queit.  . 

I.  Ex  modo  applicandi  cauterii  actualis  differente  , cauteri- 
satio  momentanea  transcurrens  vel  inhaerens  dicitur. 

A.  In  cauterisatione  transcurrente  , lineis  leviter  distinguun- 
tur tegumenta  , margine  cauterii  cultellaris  aut  acumine  truncato 

cauterii  conici.  Cutis  non  funditus  destruenda  est  , atque  lineae 
ita  disponuntur  ut  intervalla  inflammatione  invadi  nequeant. 
Escharae  subflavae  sunt  et  angustae,  sed  paucis  diebus  latescunt. 
Tunc  recrudescit  dolor,  accidit  inflammatoria  tumefactio  , nec 
non  interdum  febris.  Escharae  pauxilisper  sejunguntur  , et  suppu- 
ratio magis  minusve  diuturna  exoritur. 

Haec  cauterisatio,  admodum  resolvens  , tantummodo  in  partes 
integritate  pollentes , et  nunquam  ad  tumores  brevi  abscessuros 
efficitur.  Celsus  et  Albucasis  illam  praecepere  ad  morbos  oris  , 
labiorum,  palpebrarum,  et  generatim  omnium  partium  quarum 
mollis  et  tenuis  textura  est.  Caelius  Aurelianus,  de  psoadicis  et  is- 
chiadicis ( lib.  y.  chronie,  i),  idem  consilium  tradit.  Hujusce 
medicationis  ad  tumores  rheumaticos  et  scrophulosos  articula- 
tionum , ad  hydarthros  synoviales , paralysim  localem  , nevral- 
gias  rheumatismumque  chronicum  felices  exitus  observavit  D. 
Percy. 

B.  Cauterisatio  inhaerens  unica  applicatione  vel  quidem  itera- 
tis' applicationibus  constat  cauterii  actualis  candentis  ad  partem 
cujus  destructio  necessaria  judicatur.  Forma  autem  cauteriorum 
pro  partium  natura  variatur , cautelaeque  plurimae , spectantes  ad 
sensibilitatem  aegrotantis  , ad  modum  applicationis , ad  organa 
vicina  vitanda  seu  tuenda,  etc. , adhibendae  sunt ; quorum  explana- 
tionem , cum  sit  proposito  extranea , et  nos  longe  ab  illo  dedu- 
ceret, non  aggrediar.  Ex  hac  cautcrisatione  dolor  acutissimus, 
sed  brevi  mitescens,  percipitur,  et  superest  eschara  cujus  crassi- 
tudo pro  temperie  cauterii  , vi  et  iteratione  applicationis , par- 
tiumque textura  differt.  Organa  adusta  omnino  destruuntur  „ 
ac  vicinae  partes  , vehementer  irritatae,  quamdam  contractionem 
patiuntur.  Aliquot  diebus  elapsis,  exoritur  fluxio  deflectens,  per- 
saepe febre  stipata  ; solvuntur  escharae  et  suppuratio  prodit. 

Modum  hunc  cauterisandi  multi  et  cujusque  aevi  clarissimi 
practici  , nimirum  Hyppocrates  , Celsus  , Aretaeus  , Galenus , 

Aelius  , Alexander  Trallianus,  Paulus  AEgineta  , Albucasis  , Fa- 
bricius de  Hilden  , Zaculus  Lusilanus  , Fabricius  ab  Aquapen- 
dente  , Mercatus,  M.  A.  Severinus,  Ambrosius  Pare,  Lancisi, 
Bianchi,  Dckkers,  Monro , Haller,  Lamswerde,  Purmann,  Mos- 
cati,  Pouteau,  Dufour,  Scarpa,  Pcrcy,DD.  Larrey,  Pellelan,Du- 
puytren,  Roux,  etc.  , ad  morbos  varios  quam  prosperrimo  eventu 
usurparunt , v.  g.  vulnera  venenata  , affectiones  gangraenosas 
essentiales  , gangraenam  humidam , cariem , tumores  fungosos  , 
cancrosos  ; polypos  , tumores  articulationum  , fistulas,  ozaenam, 
ulcera  , quasdam  haemorrhagias  , ascitem  , anasarcam  , affectus 
catarrhales,  phthisim  pulmonarem,  asthma  , nevralgias,  rheu- 
malismum,  epilepsiam  , apoplexiam  , etc. , etc. 

II.  Cauterisalio  lenta  moxie  appositione  constat.  Moxa  nun- 
cupatur cylindrus  materiis  combustu  facillimis  fabricatus  , sep- 
tem octove  lineis  altus  , diametro  pro  regione  corporis  ad  quam 
applicandus  est,  nec  non  pro  irritatione  suppurationeque  requi- 
sitis variante.  Gossypium  atque  tomentum  artemisiae  sinensis 
substantiae  sunt  ad  iliius  confectionem  frequentius  usitatae;  multa 
vero  alia  , si  quod  opus  esset  , usurpari  possent.  Moxa  , superne 
accensa  et  inferiore  parte  ad  cutem  applicata  , variis  modis  in 
loco  electo  stabilitur.  Combustio  sive  agitatione  aeris  aut  folle  , 
sive  incurvo  calamo  , quod  satius  est , concitatur  , donec  om- 
nino inustus  fuerit  cylindrus  , et  ita  ut  illius  superficies  uno 
eodemque  tempore  ardeat.  Prout  combustio  ad  finem  accedit , 
aeger,  qui  jucundam  caloris  sensationem  primum  perceperat  , 
acutissimis  doloribus  cruciatur  ; tum  cutis  crepitat  , aduritur  cx- 
halatque  fumum  densum  , cornu  exustum  redolentem.  Peracta 
operatione  , eschara  conspicitur  sicca  , centro  nigricans  , circum- 
ductu subflava  : circumjecta  culis  rubra  est,  contracta,  persensi- 
bilis  et  interdum  phlyctaenis  notata.  Duodecimo  vel  quindecimo 
post  die  , sejunguntur  escharae  et  suppuratio  adest. 

Inter  therapeuticas  rationes , ea  est  maxime  valens  cauteri- 

sandi  methodus  , quae , cum  sua  actio , pro  spatio  , in  organa 
usque  profundiora  deveniat , ad  inflammationes  chronicas  la- 
ryngis , membranarum  viscerumque  thoracicorum  et  abdomina- 
lium meritissime  adhibetur.  Illius  utilitas  ad  morbos  organicos 
spinae  dorsi , ad  luxationes  spontaneas  , tumores  articulationum  , 
hydarthros  indolentes  , rheumatismos  chronicos  , paralyses 
rheumaticas  arlhriticasve  , nevralgias  inveteratas  , quasdam 
affectiones  spasmodicas  diaphragmatis  , cordis  et  ventriculi  gra- 
vissimas , etc.  , celeberrimorum  medicorum  practica  com- 
probatur. 

Praeter  varios  modos  applicandi  therapeutice  calorici  supra- 
dictos  , sunt  qui  saepenumero  , quin  etiam  quotidie  usurpantur  , 
ut  puta  balnea  tum  tepida  aut  quidem  calida , tum  e vaporibus. 
Sed  omnibus  in  his  casibus  , haud  simplicia  sunt  consectaria , et 
simul  aqua  et  calorico  pendent.  Inter  balnea  igitur  , quae  calida 
dicuntur  , id  est  36°  4.  o , thermom,  cenligr.  superantia  , ea  dun- 
taxat  memorabo.  Etenim  , quoad  actionem  , calorici  ad  super- 
ficiem totius  corporis  applicati  haud  multum  absimilia  obser- 
vantur. Balneum  istud  generale  raro  praecipitur , et  tantum  ad 
nonnullas  chronicas  obstructiones,  quasdamve  cutaneas  erup- 
tiones excitandas.  Non  item  de  balneo  calido  locali  , pediluvio 
nuncupato,  cujus  salutares  effectus,  singulis  diebus,  magis  ac  ma- 
gis usum  confirmant.  Pediluvia  , aut  simplicia  , aut  sinapi,  chlo- 
rureto  sodii , acidove  hydrochlorico  additis  irritantiora  facta, 
indicantur  quotiescumque  ad  membra  pelvina  arthritis  revo- 
canda est,  nec  non  cum  in  quibusdam  cephalalgiae,  anginae  , 
amenorrheae,  etc.  , speciebus  derivatio  requiritur. 

Hactenus  de  calorici  applicatione  locutus , nunc  de  illius  de- 
tractione pauca  dicam.  Caloricum  vulgo  subducitur  aquae  auxi- 
lio frigidae  (a  o ad  190  -f  o,  thermom.  centigr.  ) , variis  modis  , 
pro  circumstantiis,  ad  corpus  seu  illius  partes  applicatae  , scilicet 
immersione  , affusione  , duciis  et  quidem  appositione  glaciei 

linteis  involutae.  Si  brevis  applicatio  refrigerans,  primum  sedans  , 
mox  reactione  organorum  tonica  fit  ; si  diuturnior  , magis  mi- 
niisve  nervosum  systema  sedat , circulationemque  remittit.  Ce- 
leberrimi practici  , tum  veteriores , cum  recentiores  , interquos 
Aretaeus,  Celsus,  Marcai’d,  Bordeu,  Barthez , Samoilowitz, 
DD.  Wright,  Gregory  , Brandreth,  Gerard,  Currie  et  praeci- 
pue prof.  Recamier , hanc  medendi  rationem  fructuosissimam 
habuerunt  ad  effusiones  serosas  febrem  nervosam  cerebralem 
comitantes  , ad  typhum,  nonnullas  pertinaces  et  absque  inflam- 
matione cephalalgias , maniam,  hypochondriam  , hysteriam  , 
quosdam  morbos  spasmodicos  affectusque  exanthematicos  , etc. 

Quibus  nihil  amplius  addam  , cum  jam  de  calorici  usu  thera- 
peutico sat  late  dixerim  , et  ad  perpensationem  luminis  confcstim 
pergo. 

CAPUT  II. 

DE  LUMINE. 

§ I.  De  Luminis  generailm  spectati  proprietatibus. 

Lumen  fluidum  est  tenuissimum  , linea  directa  , radiate  et 
incredibili  celeritate  se  movens  , quod  alii  dicunt  e corporibus 
luminosis  , g.  v.  sole  , stellis  , etc.  , emanans  , alii  fluidum 
subtile  habent,  universe  dissitum  , his  corporibus  vibratum.  Lu- 
minosi radii  quaedam  corpora  , media  nuncupata,  permeant,  et 
inter  eos  ii  qui  e medio  rariore  ad  medium  densius  oblique  deve- 
niunt , v.  g.  ex  aere  ad  vitrum,  extra  directionem  declinant,  et, 
loco  immersionis,  ad  perpendiculum  propius  accedunt ; omnia 
contra  si  e medio  densiore  ad  medium  rarius.  Huic  luminis  de- 
viationi , quae  Refractio  dicitur  , lentium  , speculorum  uren- 
tium , microscopiorum  , conspicillorum  , telescopiorum  , etc. , 
theoretica  insidet. 

Corpora  , ut  et  calorico , radiis  solaribus  dilatantur  et  cale- 
fiunt, unde  physici  in  luce  radios  calorificosjamdiu  suspicati  sunt. 
Hoc  tempore  , solaris  radius  trifariis  radiis  , nimirum  luminosis 
nec  non  calorificis  et  chimicis  obscuris  constans  habetur.  Isti 
radii  calorifici  obscuri , licet  concalefacere  et  dilatare  possint, 
iisdem  proprietatibus,  quibus  radii  calorifici  terrestribus  corpori- 
bus igneis  emissi,  non  gaudent;  vitream  enim  laminam  permeant, 
nec  illam  admodum  excalfaciunt  , quod  e contrario  posteriori- 
bus agitur  ( Mariotte,  Traite  des  couleurs ).  Illi  insuper  prismate 
refringuntur  , quod  in  his  nondum  observatum  est. 

Radii  vero  obscuri  chimici , ultra  partem  spectri  solaris  viola- 
ceam siti , et  prismate  etiam  refracti , calorem  non  ingenerant. 

§ II.  De  Luminis  therapeuticis  proprietatibus. 

Ex  variationibus  quae  deprehenduntur  in  coloratione  et  vigore 
animantium  et  vegetantium  pro  regionibus  habitationibusque  ma- 
jore minoreve  lumine  gaudentibus,  ex  influxu  lucis  in  statum  aegro- 
torum atque  innervationem  , et  paroxysmis  morborum  sub  solis 
occasu  redeuntibus,  et  syncopis  aut  convulsionibus  inter  eclipses 
quandoque  supervenientibus  tam  saepe  patefacto  , facile  judicatur 
agens  istud  in  therapeuticis  rationibus  jampridem  recensum  fuisse- 
Huc  accedit  quod  animalia  debilia , apricatione  avide  calescentia , 
occasiones  illi  usurpando  opportunas  indicant.  Et  vero  scrophu- 
losis,  scorbuticis,  rachiticis,  necnon  morbo  chronico  languentibus, 
oedemate,  infiltratione , etc. , laborantibus  insolatio  omni  aetate 
praecepta  est;  quae  quidem  creberrime  iis  valde  profuit,  praeser- 
tim adjunctis  caeteris  medendi  rationibus. 

Luminis  ea  est  actio  , pro  intensitate  ac  circumstantiis , quae 
colorem  variet  flexibilitatemque  aboleat  cutis,  et  illius  induratae, 
densatae  corrugataeque  functiones  modificetur  vel  quidem  perver- 
tat. Atque  ideo  quaedam  in  insolatione  adbibendae  sunt  cautelae ; 

etenim  quae  temperata  solis  actio  utilis  est , ea  vehementior  aut 
diuturnior  obesse  potest , et  diversitas  effectuum  a nonnullis  prac- 
ticis  observatorum,  ex  actionis  intensitate  spatioque  variis  for- 
sitan manat. 

Tandem  radii  solares,  lente  vitrea  concentrati , a chirurgis 
usurpati  sunt,  ut  supra,  de  calorico  dicens,  adnotavi. 

Hos  intra  fines  luminis  usus  therapeutici  tenentur,  et  nunc  ad 
fluidum  electricum  transeundum  est. 

CAPUT  III. 

DE  FLUIDO  ELECTRICO. 

§ I.  De  Fluidi  Electrici  gener athn  spectati  proprietatibus . 

Physici,  ad  explicanda  electrica  phoenomena,  duo  agnoscunt 
fluida,  videlicet  fl.  electricum  vitreum  et  fl.  electricum  resino- 
sum. Haec  duo  fluida  in  cunctis  naturae  corporibus  simul  existunt , 
sed  ita  conjuncta  et  neutralisata , ut,  primo  aspectu,  illorum 
existentia  nullo  modo  deprehendatur.  Diversis  modis  sejungi 
possunt,  et  tunc  sensilia  evadunt.  Illis  inest  proprietas  attrahendi 
deinque  repellendi  corpora  leviora ; insuper  mutuo  sese  attrahunt, 
et,  e contrario,  fluida  ejusdem  naturae  sese  repellunt,  idest  fl.  vi- 
treum a fl.  vitreo  repellitur ; item  de  fl.  resinoso. 

Electricitas  manifestari  queit : l°.  affrictu  quarumdam  substan- 
tiarum, v.  g.  resinae,  vitri,  etc.;  quod  machina  electrica  usitata 
factitatur;  2° . excalfactione,  ut  ohservaturin  zeolithe;  3°.  contactu 
corporum  natura  diversa,  ex.  causa,  zinci  et  cupri,  quorum  aliud 
vitream,  aliud  resinosam  electricitatem nanciscitur.  Hujusce  ulti- 
mi modi  pila  voltaVca  exemplum  praebet. 

Electricitatem  transmittunt  quaedam  corpora,  conductores  nun- 
cupata, v.  g.  metalla , animantia,  etc.;  quaedam  alia  contrario, 

idioelectrica  dicta,  isto  fluido  non  permeantur,  puta  resinae,  olea, 
vitrum  , etc. 

Fluidum  electricum,  id  est,  resinosum  aut  vitreum,  corpora 
plurima  ad  fusionem  et  ignitionem  usque  calfacere  potest.  Prae- 
pollens ad  solvenda  composita , illius  usus  recentioribus  chimiae 
progressibus  insigniter  profuit. 

§ II.  Ide  Fluidi  Electrici  therapeuticis  proprietatibus. 

Vix  innotuit  hujusce  fluidi  in  cuncta  naturae  entia  valentissimus 
influxus,  ciim  illius  applicatio  therapeutica  tentata  fuit.  Revera 
agens,  ex  quo  effectus  tam  insoliti  scatebant,  natura  in  spem  fe- 
licissimi exitus  inducebat,  Electricitas  ergo , veluti  pharmaca  quae- 
vis primum  usitata  , panacea  facta  est,  atque  mox  obsolevit.  At- 
tamen clarissimi  viri , Jallabert , Sauvages,  Lindhult,  Dehaen  , 
Cavallo  , Mauduit,  Wilkinson,  etc.,  illam  varia  fortuna  ad  mor- 
bos humani  corporis  adhibuerunt.  Actio  enim  quam  in  oecono- 
miam exercet  perspicua  est ; systemata  nervosum  et  musculare 
praesertim  stimulat ; arteriarum  contractilitatem  adauget  circula- 
tionemque properat ; temperiem  animantium  amplificat ; quas- 
dam secretiones,  v.  g.  salivae,  transpirationis,  lotii,  etc.,  motum- 
que ductus  intestinalis  peristalticum  celerat ; utero  ipso  energiam 
amenorrhea  plus  minus  diuturna  amissam  saepissime  restituit. 

Imprimis  notandi  sunt  effectus  electricitatis  dictae  galvani- 
cae.  Ex  illius  applicatione  ad  corpora  animalium  recens  necato- 
rum contractiones  oriuntur  vitam  quodam  modo  simulantes. 
Academiae  scientiarum  relatores , de  canibus , quorum  caput 
fluido  e pila  voltafca  ingentissima  profluente  trajicitur,  narrantes, 
haec  phoenomena  talibus  verbis  exararunt  : « La  gueule  s’ouvre, 
» les  dents  s’entrechoquent , les  yeux  roulent  dans  leur  orbite  ; 
» et  si  la  raison  n’arretait  Timagination  frappee , l’on  croirait 
» presque  que  Vanimal  est  rendu  aux  souffrances  et  a la  vie.  » In 
cadaveribus  ipsis  hominum  natura  obitorum  succussus  contractiles 

eodem  modo  producti  fuerunt.  Quid  de  istius  materiei  actione 
in  liquida  quibus  entium  viventium  solida  imbuuntur?  Nonne 
fluidum  , corpora  quam  maxime  refractaria  facillime  aggrediens, 
humores  nostros  pariter  dissolvere  potest?  D.  de  Humboldt,  ejus 
influxui  submissa  a vesicantibus  plaga,  defluvium  observavit  seri 
acris  corrosivique , cutem  subsitam  rubefacientis. 

Rationale  igitur  est  putare  agens  tanta  vi  pollens  et  stimula- 
tionis tam  vehementis  capax  , ad  morbos  plurimos  feliciter  adhi- 
beri posse.  Et  vero,  ut  jamjamque  indicabo,  usurpatum  est.  Sed 
priusquam  casus  enumerem  in  quibus  congruit  illius  usus,  haud 
abs  re  fuerit  modos  communicationis  varios  disquirere. 

Communicari  potest  electricitas  tribus  praecipuis  instrumentis, 
nempe  machina  electrica  dicta,  lagena  leydcnseet  pila  voltaica. 

I.  Electrisatio  machinae  electricas  ope.  In  hoc  electrisalionis 
modo  ? fluidum  balneo , scintillis  , acuminibus  aut  frictionibus 
applicatur. 

A.  Balneo.  — Balneum  electricum  dicitur  communicatio  sim- 
plex inter  aegrotantem , a terra  idioelectricis  substantiis  sejunctum 
necne,  et  conductorem  machinae  electricae  actae  constituta. 

B.  Scintillis. — AEger,  idioelectricis  materiebus  a terra  semotus, 
machinae  electricae  conductorem  tenet  ; fluidum  ergo  in  illius  or- 
ganis congeritur  et  ad  corpora  vicina  tendit.  Tunc,  si  cuicunque 
illius  parti  admovetur  excitator,  extremitate  sphaerica,  solo  tenus 
catena  metallica  productus,  fluidum  scintillans  prodit. 

C.  Acuminibus . — Hic  electrisandi  modus  a praecedente  excita- 
torum forma  unice  discrepat.  Enim  vero  excitator  in  apicem  de- 
sinit, et  fluidum  absque  scintillis  detrahitur. 

D.  Frictionilus. — Pars  corporis  electrisanda  panno  laneo  tenui 
obducitur,  sphaeraque  excitatoris  ad  pannum  proxime  admove- 
tur, sive  detrahatur,  sive  immittatur  fluidum. 

II.  Electrisatio  lagence  leydensis  ope.  AEgrotans  tangit  simul , 
immediate  vel  conductore  quodam,  et  glohulum  qui  ad  arma- 

turam  instrumenti  interiorem  producitur,  et  armaturam  exte- 
riorem ; inde  commotio  pro  fluidi  electrici  majore  minoreve 
accumulatione  varia  percipitur. 

III.  Eleclrlsatio  pilee  voltdicce  ope.  Conductores  e polis  pilee 
proficiscentes  ad  corpus  apponuntur  aegrotantis  qui  successivas 
commotiones,  nullojfere  intervallo  distinctas,  experitur.  Hac  com- 
motionum continuitate  inter  se  differunt  electrisationis  modi  duo 
ultimi. 

Electricitatis  voltaicae  communicandae  duae  sunt  diversae  rationes, 
quoad  conductorum  applicationem;  priore,  conductores,  in  la- 
minam desinentes,  ad  cutem  admoventur;  posteriore  vero,  ad  acus 
organis  infixas,  quod  est  Electropunctura.  ( Machina  electrica,  ut 
etvoltaica  pila,  Electropunctura  efficitur.) 

Ni  frequentius  successerit  electricitas  olim  usurpata , medica- 
tioni nihil  noxae  saepissime  , et  fatendum  est  incoeptas  curationes, 
aut  perpauco  judicio  aut  minore  perseverantia,  in  plerisque  occa- 
sionibus frustratas  fuisse.  Easdem  enim  causas  non  semper  agnos- 
cunt omnes  morbi  similes,  atque  pervariis  laesionibus  pendere 
possunt.  Indagatis  igitur  his  causis,  illarum  natura  medicus  ducen- 
dus est ; quod  si  semper  fieret , inutiles  rarius  evaderent  thera- 
peuticae rationes. 

Fluidum  electricum  , vicissim  laudatum  et  neglectum  , tandem 
hoc  tempore  a multis  practicis  adhibitum  fuit,  inter  quos  prae- 
sertim DD.  Grapengiesser  , Westring,  Aldini , Bally , An- 
drieux,  Pascalis,  Mojon , Rossi,  etc. ; et  jam,  ex  illius  op- 
portuna applicatione  , in  plurimis  casibus  commoda  magna 
collegerunt , scilicet  ad  quasdam  paralyses  et  surditates , ad 
rheumatismum  sive  simplicem  sive  arthriticum  , ad  nevralgias , 
amaurosim  , amenorrhaeam  , asthma  , scrophulos  , etc.  Asphyxia, 
specialiter  a fulmine  , morbus  est  ad  quem  electricitas,  raro  qui- 
dem, fructuose  usitata  fuit;  non  vero  mirandum,  cum  enim  mo- 
tus respiratorii  in  cadaveribus  pila  voltaica  suscitati  sint , nequa- 

quam  desperandum  illos  pariter  in  iis  qui  asphyxia  tentantur  re- 
vocandos iri.  D.  Leroy  electropuncturam  in  hujus  modi  occasione 
potissimum  laudat : acus  infigit  ultimo  spatio  intercostali  thora- 
cico , ita  ut  diaphragmatis  fibrae , loco  insertionum  , attingantur; 
tum  , simul  atque  insufflationem  cautissime  exsequitur,  conduc- 
tores pilae  ad  acus  applicat ; inde  contrahitur  diaphragma  , pectus 
dilatatur  et  aer  nullo  labore  introducitur.  Quo  peracto  , insuffla- 
tionem electricumque  fluidum  influens  cessat , expirationem 
pressione  abdominis  efficit , et  posthinc  inspirationes  expiratio- 
nesque  eadem  arte  iterat. 

§ III.  De  Acupunclurd . 

Nunc  de  operatione  quadam  , Sinis  et  Japonibus  omni  aetate 
exsecuta , id  est  acupunctura , dicendum  supcrcst ; illius  enim  ef- 
fectus , opinione  multorum  , proficiscuntur  e detractione  fluidi 
electrici  in  organis  dolentibus  accumulati.  Ista  operatio  introduc- 
tione tenuissimarum,  levissimarum,  acutissimarumque  acuum  in 
corpora  viventia  continetur.  Consectaria  ejus  et  efficientiam  thera- 
peuticam DD.  Berlioz,  Beclard,  Bretonneau,  Haime,  Demours , 
Sarlandiere,  Scott,  Churchill,  etc.?  praesertimque  J.  Cloquet  stu- 
diose perpensaverunt.  Acus, longitudine  varia,  chalybe  recocto,  ar- 
gento vel  auro,  in  globulum,  quantum  fieri  potest,  extremo  retuso 
desinens  , perpendiculariter  in  cutem , sive  rotatione  , sive  pres- 
sione lenta  infigitur  ; et  demum  , transfossa  cute  , pro  partium 
mollium  allitudine  et  doloris  sede,  oblique  vel  directe  adigitur. 

Aliquot  momentis  post  introductionem  in  organa , oxydatur, 
amplius  plerumque  ah  apice  ; pars  infixa  oxydo  modo  penitus  ob- 
ducitur , modo  sparsim  maculatur.  Huic  vero  oxydationi,  quae  in 
hominibus  valentibus  aegrotantibusve  , in  animantibus  , in  cada- 
veribus aqua  calidissima  mersis  aeque  prospicitur,  curationis  phae- 
nomena nullo  modo  cognata  videntur.  Si  acus,  metallo  oxydabili. 

in  quodcumque  animal  infixa,  ad  solum  usque  producatur, 
fluidum  electricum  effluit,  multiplicatore  Schweigeri  indican- 
dum. Hoc  phaenomenon  oxidationis  consectarium  prof.  Pelle- 
tan  et  Pouillet  demonstrarunt.  Et  enim  , si  metallo  non  oxydabili 
acus  , quod  therapeuticos  effectus  minime  variat , nulla  electrici- 
tas  deprehenditur. 

Ex  his  , duae  praecipuae  hypotheses  ad  actionem  acupuncturae 
enucleandam.  Sic,  D.  J.  Cloquet  accumulationem  fluidi  electrici 
dolentibus  in  organis  existimans  causam  doloris  et  etiam  inflamma- 
tionis , detractione  hujusce  fluidi  accumulati  curationes  explicat. 

Prof.  Pelletan  contra,  anatomicis  necnon  physiologicis  disqui- 
sitionibus recentioribus  nixus,  contendit,  i°.  nervos  specie  dif- 
ferentes, in  cunctis  organisationis  partibus  conjuncte  detectos/pro- 
fluentibus contrariis  cujusdam  fluidi,  electricitatis  more  agentis, 
permeari;  2°.  cerebro  ejusque  appendicibus  istos  profluentes  fo- 
veri ; 39.  innervationem  ex  concursu  horum  contrariorum  pro- 
fluentium in  intimis  organis  oriri.  Quae  cum  ita  sint,  metallica 
acus , in  partes  molliores  infixa , plurima  inter  haec  filamenta 
nervosa  necessario  attingit,  atque,  cum  sit  conductor  brevior 
simul  et  aptior,  illorum  contrarios  immediate  conjungit  pro- 
fluentes qui  jam  tum  trajicere  organa,  ad  quae  deferuntur  nervosa 
haec  filamenta,  desinunt.  His  positis,  omnia  acupuncturae  phaeno- 
mena apprime  explicantur  ; dolor  enim  imminutione  innervatio- 
nis  minuitur  vel  curatur ; acus  oxydatio  pro  sede  et  natura  pro- 
fluentium varia  evadit ; consectaria  operationis  perdiversa  con- 
tactu nervosorum  filamentorum  multiplice  continentur.  Hac  hy- 

pothesi  etiam  torpor,  quin  imo  et  sedatio  generalis  intelligi 
possunt.  b 

Caeterum,  ut  haec  sunt,  prosperi  acupuncturae  eventus  in  in- 
numeris casibus  pespicui  sunt , et  acuum,  quae  in  cunctis  organis 
absque  periculo  infigi  queunt,  utDD.  Beclard,  Orfila,  Bretonneau, 
J.  Cloquet,  Yelpeau,  Segalas,  Dantu , etc. , experimentis  cons’ 

tat,  acuum,  inquam , ad  curationem  nevralgiarum  , rheumatis- 
morum seu  acutorum  seu  chronicorum , dolorum  articularium 
a ligamentis  tractis , contracturarum  muscularium , gastrodyniae , 
pleurodyniae , arthritidis,  asthmatis,  Ophthalmiae,  pleuresiae,  in- 
flammationis intestinorum , etc.,  introductio  persaepe  efficaciter 
usurpata  est. 

Jam  autem  supra  dictis,  tum  de  calorico  et  lumine,  tum  de 
electricitate , quaenam  auxilia  therapeutica  e fluidis  impondera- 
bilibus  indicavi , et  ad  argumentationem  caetera  explanatoria  re- 
servans, de  his,  etsi  breviter,  tamen  sat  fuse  lateque  disserui. 


